המכון למחשבה ישראלית

המכון למחשבה ישראלית נוסד בשנת 2020 על ידי פרופ׳ אבנר בן-זקן והתעשיין בועז אמיתי. באמצעות מחקר המתמקד בסוגיות מבניות בחברה בישראל והפצתו לציבור הרחב, מבקש המכון לעצב שיח ציבורי הממוקד ביצירת חזון לישראל חדשה. המכון קורא להסיט את תשומת הלב הציבורית לעבר האיום הפנימי על קיומה של מדינת ישראל הנובע בעיקרו ממבנים שלטוניים רעועים וזמניים שאותם צריך להחליף במבנים מדינתיים קבועים ויציבים.

למכון שותפים עמיתי מחקר בכירים המקיימים מחקרים בינתחומיים. באפריל 2023 המכון פרסם "אמנה ישראלית"<ref></ref> שמטרתה להשלים את מגילת העצמאות, שהיא הכרזת העצמאות ב"אמנה ישראלית". בבסיסה תוכנית להפיכת ישראל למדינה המבוססת על זהות ישראלית משותפת, הפרדת דת ממדינה, בחירות אזוריות, רובד שלטוני אזורי, כלכלה סולידרית ותרבות אזרחית ישראלית.

==פעילויות המכון למחשבה ישראלית==
עמיתי המכון מפרסמים מדי שנה באופן דיגיטלי (הרצאות מצולמות, פאנלים, סרטונים ופודקאסטים) מחקרים בתחום עיסוקם.<ref></ref>

המכון מקיים כנסים שונים בתחום עיסוקו.<ref></ref> הכנס השנתי פתוח לציבור הרחב והמכון מציג בו את עמדותיו, שגובשו לאור המחקרים שבוצעו.<ref></ref> בכנס מתקיימים פאנלים המוקדשים לנושאי הליבה של המכון, ביניהם חוקה לישראל, לאומיות אזרחית ישראלית,<ref></ref> שיטת בחירות אזורית ושינויים מבניים בשלטון המקומי.

===כתב עת מחשבה===
כתב עת דיגיטלי של המכון שמטרתו לחולל מחשבה ישראלית באמצעות פרסום של מסות רעיוניות העוסקות בבעיות המבניות של ישראל.<ref></ref>

===פרסים===

המכון מחלק מדי שנה פרסים בקטגוריות שונות. הקריטריון העיקרי לזכייה בפרס הוא עיסוק בישראליות, בעיות דת ומדינה ובעיות מבניות בישראל.<ref></ref>
*פרס ספר העיון השנתי – הפרס על שם הלל קוק מוענק על עיסוק בנושאי דת ומדינה ובעיות מבניות בישראל. בשנת 2021 זכה בפרס העיתונאי יאיר אטינגר.<ref></ref>
*פרס ספר הפרוזה השנתי – הפרס על שם ז'קלין כהנוב מוענק לספרות העוסקת בישראליות. בשנת 2021 זכתה מואיז בן הראש על ספרה "האות החסרה: מדרש".<ref></ref>
*פרס הסרט התיעודי השנתי – הפרס על שם אלי (אלחנן) קליר מוענק לסרט דוקומנטרי בשפה העברית. בשנת 2021 זכתה שקד גורן אליפלט על סרטה דוד שלי גיבור (2019).<ref></ref>
*פרס הדוקטורט השנתי – הפרס על שם צבי כסה מוענק לעבודת דוקטורט העוסקת בתחומי הליבה של המכון. בשנת 2021 זכה ד"ר אורן קלמן.<ref></ref>

===פודקאסט מחשבה תחילה===
הפודקאסט, בהנחיית העיתונאית גל גבאי, מוקדש לעיסוק בבעיות הליבה של ישראל. בכל פרק מתארח אורח שדן בנושאים אקטואליים הנושקים לפעילות המכון.<ref></ref>

==אנשי המכון==
למכון שותפים חוקרי אקדמיה ממגוון תחומים ואנשי ציבור.

===עמיתי מחקר בכירים של המכון<ref></ref>===
*פרופ' אבנר בן-זקן – ראש המכון: מדע ישראלי והיסטוריה ישראלית.
*פרופ' אווה אילוז – רגשות חברתיים בישראל
*פרופ' חביבה פדיה – דת ומדינה
*פרופ' יוסי זעירא – כלכלה ישראלית
*מרדכי כהן<ref></ref> – יחסי שלטון מקומי שלטון מרכזי
*פרופ' תמר הוסטובסקי ברנדס – משפט חוקתי במדינת ישראל

===הוועד המנהל של העמותה===
*יו"ר בועז אמיתי<ref></ref>
*ד"ר שירז קליר<ref></ref>
*עמנואל שחף
*עו"ד יורם צברי<ref></ref>
*אדר סקר
*פרופ' מיכה פופר

==קישורים חיצוניים==
* 
* 
* 
* 
*
* [https://open.spotify.com/show/1O4uvBP08NVk8jDGxRRQOu מחשבה תחילה] פודקסט המכון למחשבה ישראלית בספוטיפיי
* [https://israelithought.co.il/כתב-עת-״מחשבה״/ מחשבה: כתב עת ], בתוך אתר המכון למחשבה ישראלית

==הערות שוליים==

קטגוריה:ארגונים הפועלים לדמוקרטיה וטוהר המידות בישראל
קטגוריה:ארגונים חברתיים בישראל
קטגוריה:חוקרי הדמוקרטיה
קטגוריה:מכוני מחקר חברתי בישראל
קטגוריה:ישראל: עמותות
קטגוריה:מכוני מחקר בישראל